પત્રમાં જણાવેલ છે કે, અમરેલી નગરપાલિકામાં કર્મચારીઓની સંખ્‍યા પુરતા પ્રમાણમાં હોવા છતાં પણ ગુજરાત સરકારની મંજૂરી વિના ફિકસ પગાર, કોન્‍ટ્રાકટ આધારિત કર્મચારીઓ, નિવૃત કર્મચારીઓની ભરતી કરી નિમણૂંક હુકમ આપવામાં આવેલ છે. આજ કારણોસર અમરેલી નગરપાલિકાના કર્મચારીઓને હજુ સુધી પાંચમાં પગાર પંચ મુજબના પગાર ધોરણ ચુકવવામાં આવી રહેલ છે. એટલે કે ગુજરાત સરકારે નગરપાલિકાના કર્મચારીઓને સાતમાં પગાર પંચ મુજબના પગાર ધોરણ આપવાની જાહેરાત કરવા છતાં અમરેલી નગરપાલિકામાં હજુ સુધી છઠા પગાર પંચ મુજબના પગાર ધોરણની પણ સંપૂર્ણઅમલવારી થઈ શકેલ ન હોય, આથી ગુજરાત સરકારની મંજૂરી વિના ફિકસ પગાર, કોન્‍ટ્રાકટ આધારિત કર્મચારીઓ, નિવૃત કર્મચારીઓને આપવામાં આવેલ નિમણૂંક હુકમો સત્‍વરે રદ કરવાની કાર્યવાહી કરવામાં આવે કારણ કે સેકશન અધિકારી, શહેરી વિકાસ અને શહેરી ગૃહ નિર્માણ વિભાગ, ગાંધીનગરના ઠરાવ ક્રમાંક પગર/ 1રર016/ર790/આર. તા. 18/10/17 થી ગુજરાત રાજયની નગરપાલિકાઓના કર્મચારીઓને ગુજરાત રાજય સરકારના કર્મચારીઓના પગાર ધોરણે સાતમાં પગાર પંચની ભલામણ મુજબના પગાર ધોરણ અપનાવવા બાબતે ઠરાવ કરવામાં આવેલ છે. જે અંતર્ગત અમરેલી નગરપાલિકાના કર્મચારીઓને સાતમાં પગાર પંચ મુજબની પગાર ધોરણ મેળવવામાં અત્‍યંત સરળતા રહે તેમ અંતમાં જણાવેલ છે.